80. ΑΠΟΦΑΣΙΣ Δ.Σ ΤΟΥ ΙΚΑ Αριθ.1028 της 25 Νοεμ./23 Δεκ.1975 (ΦΕΚ Β΄ 1495) Περί καθορισμού αποζημιώσεως παροχών εις είδος ασφαλισμένων Ι.Κ.Α. Λαβόν υπ’ όψιν τας διατάξεις των άρθρ.25 παρ.4 του Α.Ν. 1846/1951 και του άρθρ.19 του Κανονισμού Ασφαλίσεως Ι.Κ.Α., γνωμοδοτήσεις των Τοπικών Διοικητικών Επιτροπών των Υποκαταστημάτων του Ι.Κ.Α. και την από 17-11-1975 εισήγησιν του Διοικητού, αποφασίζει ομοφώνως : Εγκρίνει δια το έτος 1976 την αποτίμησιν των εις είδος παροχών προς τους μισθωτούς ησφαλισμένους Ι.Κ.Α. δι’ άπαντα τα Υποκαταστήματα και Παραρτήματα ως κάτωθι : α)Δι’ εν γεύμα δραχ.25. β)Δια πλήρη τροφήν δραχ.50. γ)Δια κατοικίαν δραχ.400. δ)Δια τροφήν και κατοικίαν δραχ.1.650. Διευκρινίζεται ότι : α) ισχύει μόνον εις ας περιπτώσεις δεν προβλέπεται δια συλλογικών συμβάσεων ή Υπουργικών αποφάσεων αποτίμησις της υποχρεωτικής, υπό των εργοδοτών χορηγουμένης τροφής και κατοικίας και β) δεν ισχύει εις ας περιπτώσεις, οι δια κυμαινομένων αποδοχών αμειβόμενοι μισθωτοί κατετάγησαν, δι’ αποφάσεως ημών, εις μισθολογικάς κλάσεις τεκμαρτών ημερησίων μισθών. Η παρούσα δημοσιευθήτω δια της Εφημερίδος της Κυβερνήσεως. Σύστασιν Γεν. Διευθύνσεως Υγειονομικών  Υπηρεσιών του ΙΚΑ και παρ’ αυτή θέσεων  βλ. εν άρθρ. 12-13 Νόμ. 119/1975 (τόμ. 15Β2  σελ. 378,769). 